**GRAD LABIN**, Titov trg 11, 52220 Labin, (OIB: 19041331726 ) kojeg zastupa Gradonačelnik Valter Glavičić (u nastavku teksta: davatelj)

i

korisnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i adresa, OIB) koju zastupa (ime i prezime, osoba ovlaštena za zastupanje) (u Nastavku teksta: korisnik), kao ugovorne strane, zaključili su (datum) \_\_\_\_\_\_\_\_\_\_\_\_\_\_\_ godine

**UGOVOR O DODJELI FINANCIJSKIH SREDSTAVA ZA 2023. GODINU**

**Članak 1.**

Davatelj financijskih sredstava financira ovaj program, projekt, manifestaciju u iznosu od \_\_\_\_\_\_\_eura, osiguranih u proračunu Grada Labina za 2023. godinu, u razdjelu \_\_\_\_ program \_\_\_\_\_\_\_ aktivnost \_\_\_\_\_\_\_.

Razdoblje provedbe programa/projekta/manifestacije je \_\_\_\_\_\_\_\_\_\_\_\_\_\_.

**Članak 2.**

Sredstva iz članka 1. mogu se koristiti isključivo za provedbu programa/projekta/manifestacije sukladno uvjetima natječaja, prema Opisnom obrascu i Obrascu proračuna.

**Članak 3.**

Sredstva iz članka 1. isplatit će se na račun korisnika IBAN \_\_\_\_\_\_\_\_\_\_\_\_\_\_\_\_\_\_\_\_.

Plaćanje će se izvršiti ovisno o tijeku provedbe programa, a na pisani zahtjev korisnika.

Plaćanje će se vršiti sukladno dinamici punjenja proračuna.

Ukoliko se program iz bilo kojeg razloga obustavi ili ne održava, Davatelj zadržava pravo smanjiti ili obustaviti isplatu iz čl. 1, st. 1, o čemu će pisanim putem obavijestiti Korisnika.

Ukoliko uslijed vanrednih okolnosti dođe do neplaniranog smanjenja proračunskih prihoda, Davatelj zadržava pravo na smanjenje ugovorenog iznosa financiranja, o čemu će sa Korisnikom biti sklopljen dodatak Ugovora (Anex).

**Članak 4.**

Radi kontrole namjenskog korištenja sredstava korisnik se obvezuje da će davatelju dostaviti Izvještaj o provedbi programa/projekta/manifestacije trideset dana od završetka programa ili zaključno do 31. siječnja za prethodnu godinu koji treba sadržavati:

1. Obrazac opisnog izvještaja provedbe programa ili projekta,
2. Obrazac financijskog izvještaja provedbe programa ili projekta uz detaljno dokumentiranje svih troškova i priloga:

* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara i sl.).

c) Priloge vezane uz provedbu programa/projekta (potpisne liste, evaluacijske listiće, fotografije s događanja, primjerke publikacija i dr.)

Izvještaj se podnosi na propisanim obrascima davatelja.

**Članak 5.**

Davatelj pridržava pravo kontinuiranog praćenja i vrednovanja izvršenja programa/projekta korisnika iz članka 1. te preispitivanje financija i troškova u bilo koje vrijeme trajanja financiranja u razdoblju od 5 godina nakon završetka programa/projekta.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama korisnika, te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.

**Članak 6.**

Korisnik ovlašćuje davatelja da radi nadzora namjenskog korištenja sredstava iz čl. 1. neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja.

**Članak 7.**

Korisnik se obvezuje pravodobno obavijestiti davatelja o manjim i većim izmjenama ugovora.

Manje izmjene ugovora mogu biti:

* Izmjene proračuna između proračunskih poglavlja manje od 15%
* Zamjena člana projektnog tima
* Promjena bankovnog računa Korisnika
* Promjena adrese ili drugih kontakata Korisnika
* Male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Veće izmjene ugovora su:

* Izmjene proračuna između proračunskih poglavlja veće od 15%
* Produženje trajanja provedbe programa ili projekta
* Dodatak novih aktivnosti u program ili projekt
* Promjena programskih ili projektnih aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovorui njegovo potpisivanje od strane davatelja i korisnika. Davatelj odlučuje radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

**Članak 8.**

Izmjene ugovornih obveza korisnik može zatražiti najkasnije 30 dana prije isteka roka izvršenja projekta/programa/manifestacije. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi programa/projekta/manifestacije, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1. ovog ugovora.

Zahtjev za većim izmjenama ugovora Korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti od strane korisnika.

**Članak 9.**

Ako davatelj utvrdi da je korisnik nenamjenski koristio sredstva financijske potpore za izvršenje programa/projekta/manifestacije iz članka 1. ovog ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 4. ovog ugovora ili ako davatelju ne omogući nadzor nad namjenskim korištenjem sredstava iz članka 5. i 6. ovog ugovora, daljnja isplata bit će obustavljena, a korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci davatelja u roku od 30 dana od dana primitka pisane obavijesti davatelja o potrebi vraćanja zaprimljenih sredstava.

**Članak 10.**

Ako davatelj utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije godine.

**Članak 11.**

Korisnik se obvezuje u svim obavijestima koje se tiču aktivnosti koju financijski podupire Grad Labin uključujući i one iznijete na konferencijama ili seminarima, navesti da provedbu aktivnosti financijski podupire Grad Labin te se obvezuje na svim tiskanim, video i drugim materijalima vezanim uz program istaknuti logotip i naziv Grada Labina kao institucije koja daje potporu njihovom radu te istaknuti sljedeću rečenicu:

*„Provedbu aktivnosti sufinancira Grad Labin“*

Sve publikacije udruge, u bilo kojem obliku i preko bilo kojeg medija, uključujući internet moraju sadržavati sljedeću izjavu:

»*Ovaj je dokument izrađen uz financijsku potporu Grada Labina..*

*Sadržaj ovoga dokumenta u isključivoj je odgovornosti (naziv udruge) i*

*ni pod kojim se uvjetima ne može smatrati kao odraz stajališta Grada Labina.«.*

Grad Labin obvezuje korisnika da sadržaj publikacija, letaka, plakata i drugih promidžbenih materijala dostavi na prethodno odobrenje, a ukoliko korisnik sto ne učini isto će se tretirati kao neprihvatljivi trošak.

Korisnik je suglasan da Grad Labin objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa sukladno ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Grad Labin daje potporu, u cilju promocije financijskih potpora i ilustracije razvoja civilnoga društva u Gradu Labinu.

**Članak 12.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta/manifestacije.

**Članak 13.**

Potpisivanjem ovog ugovora korisnik se obvezuje da kao primatelj bespovratnih sredstava iz javnih izvora za provođenje programa/projekta/manifestacije od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

**Članak 14.**

U slučaju da se spor u provedbi ovog ugovora između davatelja i korisnika ne može riješiti sporazumno, niti putem postupka mirenja, spor rješava stvarno nadležan sud.

**Članak 15.**

Na elemente financiranja programa/projekta/manifestacije koji nisu uređeni ovim Ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(„Narodne novine“ broj 26/2015.).*

**Članak 16.**

Opisni obrazac i Obrazac proračuna programa/projekta/manifestacije koje je korisnik dostavio prijavljujući se na natječaj, sastavni su dio ovog ugovora.

**Članak 17.**

Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti referentni broj ugovora i naziv projekta/programa te ga poslati na sljedeće adrese:

Za davatelja

< adresa, telefaks, tel., adresa elektronske pošte davatelja za korespondenciju>

Za korisnika

< adresa, telefaks, tel., adresa elektronske pošte korisnika za korespondenciju>

**Članak 18.**

U slučaju proturječnosti između odredbi ovog ugovora te Općih uvjeta Uredbe i odredbi iz drugih priloga (opisnog obrasca i obrasca proračuna), odredbe ovog Ugovora imat će prvenstvo.

**Članak 19.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava korisnik, a tri primjerka davatelj.

**Članak 20.**

Ugovor stupa na snagu s danom kad ga potpiše posljednja ugovorna strana.

**KLASA:**

**URBROJ:**

Labin, \_\_\_\_\_\_\_\_\_\_\_

|  |  |
| --- | --- |
| **DAVATELJ:** | **KORISNIK:** |
|  |  |
| - ime i prezime, funkcija, osobe ovlaštene za zastupanje - | - ime i prezime, funkcija, osobe ovlaštene za zastupanje - |